CELEX: 62009TN0265
Language: el
Date: 2009-07-10 00:00:00
Title: Υπόθεση T-265/09: Προσφυγή της 10ης Ιουλίου 2009 — Serrano Aranda κατά ΓΕΕΑ — Burg Groep (LE LANCIER)

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/46
            
         Προσφυγή της 10ης Ιουλίου 2009 — Serrano Aranda κατά ΓΕΕΑ — Burg Groep (LE LANCIER)
   (Υπόθεση T-265/09)
   2009/C 205/85
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: Enrique Serrano Aranda (Murcia, Ισπανία) (εκπρόσωποι: J. Calderón Chavero και T. Villate Consonni, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Burg Groep BV (Bergen, Κάτω Χώρες)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 27ης Μαρτίου 2009 στην υπόθεση R-366/20081·
            
         
               —
            
            
               δυνάμει της ως άνω ακυρώσεως, να δεχθεί την ανακοπή και να απορρίψει στο σύνολό της, με όλες τις έννομες συνέπειες που αυτό συνεπάγεται, την αίτηση καταχωρίσεως του σήματος 3 343 365.
            
         
               —
            
            
               να καταδικάσει, σε περίπτωση αντιδικίας, το ΓΕΕΑ και τους λοιπούς παρεμβαίνοντες στα δικαστικά έξοδα της παρούσας διαδικασίας και να απορρίψει τα σχετικά τους αιτήματα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Burg Groep BV
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «LE LANCIER» (αίτηση καταχωρίσεως αριθ. 3 343 365), για προϊόντα των κλάσεων 29 και 30.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο προσφεύγων
   
      Αντιταχθέν σήμα ή σημείο: Καταχωρισμένο υπ’ αριθ. 838 740 ισπανικό λεκτικό σήμα «EL LANCERO» για προϊόντα της κλάσεως 30· καταχωρισμένο υπ’ αριθ. 941 979 ισπανικό εικονιστικό σήμα, που περιέχει το λεκτικό στοιχείο «EL LANCERO», για προϊόντα της κλάσεως 30· καταχωρισμένο υπ’ αριθ. 943 767 ισπανικό λεκτικό σήμα «EL LANCERO», για προϊόντα της κλάσεως 31, και καταχωρισμένο υπ’ αριθ. 1 806 835 ισπανικό λεκτικό σήμα «EL LANCERO», για προϊόντα της κλάσεως 29.
   
      Απόφαση του τμήματος ανακοπών: Απορρίπτει την ανακοπή.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, για το κοινοτικό σήμα.